Το Τμήμα Διοικητικής Επιστήμης και Τεχνολογίας του Πανεπιστημίου Πελοποννήσου συμμετέχει στον νέο κύκλο σεμιναρίων της Google

Θέμα: 2ος κύκλος εκπαιδευτικών σεμιναρίων Τεχνητής Νοημοσύνης από την Google
Η Τεχνητή Νοημοσύνη αποτελεί βασικό πυλώνα του ψηφιακού μετασχηματισμού της εκπαίδευσης και της αγοράς εργασίας, ενισχύοντας την παραγωγικότητα, την έρευνα και την ανάλυση δεδομένων. Η Google διοργανώνει τον δεύτερο κύκλο διαδικτυακών σεμιναρίων, χωρίς χρέωση, ο οποίος είναι πλέον ανοιχτός για το σύνολο των φοιτητών και αποφοίτων όλων των πανεπιστημίων της Ελλάδας.
Στόχοι Εκπαιδεύσεων:
· Εξοικείωση με τις βασικές αρχές, τις εφαρμογές και τις προοπτικές της Τεχνητής Νοημοσύνης.
· Ανάπτυξη πρακτικών δεξιοτήτων για την αξιοποίηση εργαλείων AI (Gemini, Gemini Notebook κ.ά.) στις σπουδές και την καθημερινότητα.
· Ασφαλής, υπεύθυνη και ηθική αξιοποίηση της τεχνολογίας στο ακαδημαϊκό και επαγγελματικό περιβάλλον.
Σας καλούμε να παρακολουθήσετε διαδικτυακά τα παρακάτω σεμινάρια:
· Τετάρτη 11/11 (12:30 – 14:00) | Gemini Notebook, η δική σας προσωπική ΤΝ: Σε αυτό το σεμινάριο θα επικεντρωθούμε στο πώς η Τεχνητή Νοημοσύνη μπορεί να αυξήσει άμεσα την καθημερινή μας παραγωγικότητα. Η ατζέντα μας περιλαμβάνει τρεις βασικούς τομείς: 1. Εισαγωγή στην AI: Τι είναι, πώς λειτουργεί και ποιοι είναι οι περιορισμοί της. 2. Εργαλεία AI: Παρουσίαση εργαλείων (χωρισμένα σε 4 κατηγορίες) για παραγωγή ιδεών, σύνοψη και αυτοματοποιήσεις. 3. Τεχνικές Prompts: Οδηγίες για τη σωστή σύνταξη προτροπών, ώστε να αξιοποιείτε τα εργαλεία στο έπακρο.
· Πέμπτη 19/11 (12:30 – 14:00) | Αξιοποίηση της TN στο Marketing: Εξερευνήστε πώς να αναλύετε το κοινό σας με το Gemini Notebook, να δημιουργείτε στοχευμένο περιεχόμενο για τα social media με το Gemini και να διαχειρίζεστε την απόδοσή σας μέσω του Google Analytics 4. Κατανοήστε τον νέο τρόπο με τον οποίο οι επωνυμίες επικοινωνούν στην εποχή του AI. 
· Τετάρτη 25/11 (17:00 – 18:30) | Gemini Academy για φοιτητές: Μια εισαγωγή στις βασικές έννοιες του AI, με έμφαση στον ρόλο του Gemini. Θα συζητηθούν θέματα ακαδημαϊκής ακεραιότητας και υπεύθυνης χρήσης, ενώ μέσα από επιδείξεις σε πραγματικό χρόνο θα δείτε πώς το Gemini μπορεί να σας βοηθήσει στη σύνοψη κειμένων, την οργάνωση του χρόνου σας και την ανάλυση δεδομένων.
· Πέμπτη 26/11 (17:00 – 18:30) | Κατανοώντας την τεχνητή νοημοσύνη, Εστιάζοντας στο Gemini: Γνωριμία με την παραγωγική τεχνητή νοημοσύνη (Generative AI) και τις δυνατότητές της. Μάθετε πώς να αυτοματοποιείτε καθημερινές διαδικασίες και να δίνετε σαφείς οδηγίες (prompts) για να πετυχαίνετε τα καλύτερα δυνατά αποτελέσματα. 
· Δευτέρα 30/11 (12.30-14.00) | Αξιοποίηση της TN στον χώρο εργασίας: Πρακτικοί τρόποι εξοικονόμησης χρόνου στη σύνταξη εκθέσεων και email με το Gemini, ταχεία ανάλυση σύνθετων δεδομένων μέσω του NotebookLM και οργάνωση projects στο Google Workspace. 

Μετά την ολοκληρωμένη παρακολούθηση κάθε σεμιναρίου, θα λάβετε ηλεκτρονικά βεβαίωση παρακολούθησης εντός 1 εβδομάδας.

